五教、为学、修身、处事、接物——朱子《白鹿洞学规》详解朱子《白鹿洞学规》（即：《白鹿洞书院揭示》），是朱熹为了培养人才而制定的大学教育方针和大学生守则。它包括的内容很广，提出了教育的目标、内容、为学程序、修身、处事和接物等一系列纲领。
全文如下：
“父子有亲，君臣有义，夫妇有别，长幼有序，朋友有信。右五教之目。尧舜使契为司徒，敬敷五教，即此是也，学者学此而已。而其所以学之之序，亦有五焉，具列如左：
博学之，审问之，慎思之，明辨之，笃行之。右为学之序。
学问思辨四者，所以穷理也。若夫笃行之事，则自修身以至于处事、接物，亦各有要，具列如左：
言忠信，行笃敬，惩忿窒欲，迁善改过。右修身之要。
正其谊，不谋其利；明其道，不计其功。右处事之要。
己所不欲，勿施于人；行有不得，反求诸己。右接物之要。”
熹窃观古昔圣贤所以教人为学之意，莫非使之讲明义理，以修其身，然后推己及人，非徒欲其务记览，为词章，以钓声名，取利禄而已也。今人之为学者，则既反是矣。然圣贤所以教人之法，具存于经，有志之士，固当熟读、深思而问、辨之。苟知其理之当然，而责其身以必然，则夫规矩禁防之具，岂待他人设之而后有所持循哉？近世于学有规，其待学者为已浅矣。